./data/phi1017/phi015/phi1017.phi015.perseus-lat2.xml
Seneca
Itaque illis in tam incerta sorte inaequalitas est; divinorum una natura est  Ratio autem nihil aliud est quam in corpus humanum pars divini spiritus        mersa  Si ratio divina est, nullum autem bonum sine ratione est, bonum omne divinum est  Nullum porro inter divina discrimen est; ergo neenec inter bona  Paria itaque sunt et gaudium et fortis atque obstinata tormentorum perpessio; in utroque enim eadem est animi magnitudo, in altero remissa et laeta, in altera pugnax et intenta